Toska ble pågrepet av spansk politi 5. april 2005 (nøyaktig 1 år etter ranet), og ble umiddelbart begjært utlevert til Norge. Sammen med Toska ble en mistenkt narkotikasmugler arrestert. Toska motsatte seg utlevering til Norge 7. april 2005, men lot seg utlevere frivillig i juni samme år. Toska tilsto 12. april 2005, gjennom sin forsvarer Christine Hamborgstrøm, etter et tre timer langt møte i fengselet i Spania, å ha deltatt i planlegging og utføring av NOKAS-ranet. Han hevdet at det ikke var han som skjøt skudden som drepte politimannen Arne Sigve Klungland i forbindelse med ranet.